ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
23 ก.ย. 2559

สรุปตลาดภาคเช้า  
ตลาดภาคเช้าปิดปรับตัวลดลง 14.45 จุด (-0.96%) จากความกังวลต่อมุมมองทางเทคนิคหลังตลาดหลุดแนวรับทางจิตวิทยาสำคัญที่ 1,500 จุด นำตลาดลงโดยกลุ่มธนาคาร
-1.50% กลุ่มอสังหาและรับเหมาก่อสร้าง -1.12% ด้านปริมาณการซื้อขายอยู่ในระดับหนาแน่นที่ 2.7 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายมีแนวโน้มซึมตัวลง เรามองการหลุดแนวรับที่ระดับ 1,500 จุด ได้สร้างความกังวลต่อความผันผวนของตลาดทุนไทย แนะนำลดน้ำหนักพอร์ตหากดัชนีไม่สามารถยืนเหนือแนวรับ 1,485 จุด ในภาคบ่าย เพื่อถือเงินสดมากขึ้น สำหรับระยะยาว แนะนำทยอยสะสมกลุ่มส่งออก และอิเล็กทรอนิกส์ เพื่อรอการประชุม FOMC ในเดือน ธ.ค.
 
วิเคราะห์ทางเทคนิค
ABC 
ราคาปิด  0.45 บาท
แนวรับ 0.44 บาท  
แนวต้าน 0.50  บาท
แนว cut หากราคาหุ้นมีโอกาสหลุด 0.42 บาท
กราฟ ABC อยู่ในระหว่างการฟอร์มตัวแบบ
U-Curve ซึ่งต้องใช้เวลาในการสร้างแขนขวา แต่ MACD ที่โค้งตัวตัดเส้นสัญญาณซื้อขึ้นไปเหนือแนวศูนย์ จะช่วยทำให้ฐานของราคาหุ้นเดินหน้าอย่างแข็งแรง และสะสมหุ้นได้หากมีการอ่อนตัว แนะนำซื้อ
 
เด็กแนว
WAVE เป็นผู้ผลิตรายการทีวี จัดคอนเสริต์ สร้างละคร และอื่นๆ อีกพอสมควร จุดเด่นคือเป็นผู้ถือหุ้นใหญ่ใน TSE ดังนั้นเมื่อ ไทยโซล่าร์เอ็นเนอยี่ มีผลประกอบการที่เติบโตอย่างมากย่อมทำให้ WAVE รับผลตอบแทนเงินลงทุนแบบกินยาว ครึ่งปีแรกรับมาแล้ว 58 ล้านบาท ครึ่งปีหลังมากกว่าเดิมอีก และปีหน้า TSE เติบโตก้าวกระโดดกำไรเฉียดพันล้านย่อมมีส่วนแบ่งให้ WAVE ระดับ 200 ล้านบาท สบายๆ จุดเด่นด้านธุรกิจในครี่งปีหลังจะมีส่งมอบละครให้ช่องสามอย่างน้อย 2 เรื่อง ไหนจะงานคอนเสริต์ และ Event ต่างๆ  เข้าสู่ระยะ high season พอดี ซึ่งคาดว่าทั้งปีกำไรน่าจะจบไม่น้อยกว่า 50 ล้านบาท และโตเป็นเท่าตัวในปีหน้า ส่วนมูลค่าเหมาะสม ให้แบ่งเป็นมูลค่าที่ได้จากส่วนแบ่งกำไร TSE ประเมินว่าปีหน้าได้มา 150 ล้านบาทให้ PE ที่ 15 เท่าคิดเป็น 5.30 บาท และเมื่อรวมกับ Book value ของ WAVE อีก 1.7 บาท จะได้มูลค่าทางทฤษฏีที่ 7 บาท ไม่เกินความเป็นจริงซักเท่าไร เพราะในอดีตราคาเคยสูงถึง 10 บาท โน่นเลย แบบนี้น่าสะสมแล้ว
กราฟ WAVE ลงลึก และเริ่ม bottom out โดย MACD เกิด Divergence เชิงบวก ผ่านแนวศูนย์แล้ว บ่งบอกโอกาสในการเดินหน้าระยะกลางจากนี้ไป โดย momentum การเหวี่ยงตัวจะแรงเมื่อผ่านแนวต้าน 4.80 บาท เพราะจะวิ่งต่อไปถึง 6.50 บาท  แนะนำซื้อ และซื้อเพิ่มเมื่อผ่าน 4.80 บาท
 